  Виталий Пронин Школаосысь спортзалъёсты тупатъян программая районлы туэ 373 сюрс манет висъямын.Та программая кылем аръёсы ёросысь  3 шор ёзо школаосысь спортзалъёс выльдэмын ни. Туэ тупатъяло Лолошур-Возжиысь спортзалэз - лэсьтӥськон чырмыт мынэ, выль дышетскон арозь йылпумъяськыны кулэ.Со сяна, Лолошур-Возжие ик келяны чакламын культурая юртъёсты выльдон программая районэ  лыктӥсь уксёез но, таизлэн быдӟалаез  836 сюрс манет луоз. Гуртысь культурая юртлэсь пушсэ выльдозы.Лэсьтӥськисьёсын огкыл гожтэмын ни, соос ужъёссэс октябрёзь йылпумъяны кулэ. Ёрослэн йырыз В. Белов оскемзэ вера, вуоно арын та программая ик тупатыны быгатозы Каменнойысь культурая юртэз но.Элина Кумачёва   